Családja a novemberi felkelés után, 1833-1835 között Genfben élt. A kulturális és művészvilág számos képviselőjével érintkezett, mivel a Wodziński-ház volt a lengyel közösség, a nagy emigráció ("Wielka Emigracja") tagjainak kedvelt találkahelye a városban. Itt ismerkedett meg Juliusz Słowackival, akire mély benyomást tett. A költő hozzá címezte a Maria Wodzińska emlékkönyvébe ("W albumie Maryi Wodzińskiej" vagy "W sztambuchu Marii Wodzińskiej") című versét, s édesanyjához írt leveleiben is említést tett róla. Ugyancsak szerelmes volt belé a későbbi III. Napóleon.